CELEX: 32022D0241
Language: sl
Date: 2022-02-21 00:00:00
Title: Sklep Sveta (SZVP) 2022/241 z dne 21. februarja 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

21.2.2022   
               
               
                  SL
               
               
                  Uradni list Evropske unije
               
               
                  L 40/23
               
            
         SKLEP SVETA (SZVP) 2022/241
         z dne 21. februarja 2022
         o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 17. marca 2014 sprejel Sklep 2014/145/SZVP (1).
                  
               
                     (2)
                  
                  
                     Evropska unija ne priznava nezakonite priključitve Krima in Sevastopola Ruski federaciji in jo še naprej obsoja, zato ne priznava tudi tako imenovanih volitev na nezakonito priključenem Krimskem polotoku.
                  
               
                     (3)
                  
                  
                     Potem ko je Ruska federacija septembra 2021 organizirala t. i. volitve v državno dumo v nezakonito priključenih „Avtonomni republiki Krim“ in mestu Sevastopol, Svet meni, da bi bilo treba pet posameznikov zaradi njihove vloge pri spodkopavanju ali ogrožanju ozemeljske nedotakljivosti, suverenosti in neodvisnosti Ukrajine dodati na seznam oseb, subjektov in organov, za katere veljajo omejevalni ukrepi, iz Priloge k Sklepu 2014/145/SZVP.
                  
               
                     (4)
                  
                  
                     Prilogo k Sklepu 2014/145/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Osebe, navedene v prilogi k temu sklepu, se dodajo na seznam iz Priloge k Sklepu 2014/145/SZVP.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 21. februarja 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 78, 17.3.2014, str. 16).
      
      
         
            PRILOGA
            Naslednje osebe se dodajo na seznam oseb, subjektov in organov iz Priloge k Sklepu 2014/145/SZVP:
            
               
                            
                        
                        
                           Ime
                        
                        
                           Podatki o istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Spol: moški
                           Datum rojstva: 27. 8. 1973
                           Kraj rojstva: Alma-Ata SSR Kazahstan (zdaj Kazahstan)
                           Državljanstvo: rusko
                        
                        
                           Od 19. septembra 2021 je poslanec državne dume Ruske federacije. Izvoljen na ozemlju nezakonito priključene „Avtonomne Republike Krim“ v t. i. „volilnem okrožju Simferopol“.
                           Član vladajoče stranke Združena Rusija.
                           S prevzemom in opravljanjem te funkcije si je prizadeval za nadaljnje vključevanje t. i. „Republike Krim“ v Rusko federacijo, s čimer je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           21.2.2022
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Spol: moški
                           Datum rojstva: 31. 1. 1966
                           Kraj rojstva: Petrovka, Krimska oblast, SSR Ukrajina (zdaj Ukrajina)
                        
                        
                           Od 19. septembra 2021 je poslanec državne dume Ruske federacije. Izvoljen na ozemlju nezakonito priključene „Avtonomne Republike Krim“ v t. i. „volilnem okrožju Evpatorija“.
                           Član vladajoče stranke Združena Rusija.
                           S prevzemom in opravljanjem te funkcije si je prizadeval za nadaljnje vključevanje t. i. „Republike Krim“ v Rusko federacijo, s čimer je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           21.2.2022
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Spol: ženski
                           Datum rojstva: 8. 1. 1974
                           Kraj rojstva: Hmelnicki, SSR Ukrajina (zdaj Ukrajina)
                        
                        
                           Od 19. septembra 2021 je poslanka državne dume Ruske federacije. Izvoljena v nezakonito priključenem mestu Sevastopol v t. i. „volilnem okrožju Sevastopol“.
                           Članica vladajoče stranke Združena Rusija.
                           S prevzemom in opravljanjem te funkcije si je prizadevala za nadaljnje vključevanje nezakonito priključenega mesta Sevastopol v Rusko federacijo, s čimer je dejavno podpirala ukrepe in izvajala politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           21.2.2022
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Spol: ženski
                           Datum rojstva: 11. 7. 1983
                           Kraj rojstva: Kizil, Republika Tuva, Ruska SFSR (zdaj Ruska federacija)
                        
                        
                           Kot vodja volilne komisije v Sevastopolu je sodelovala pri organizaciji t. i. volitev na ozemlju nezakonito priključene „Avtonomne Republike Krim“ in v mestu Sevastopol septembra 2021.
                           S prevzemom in izvajanjem te funkcije je aktivno podpirala in izvajala ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                        
                        
                           21.2.2022
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Spol: moški
                           Datum rojstva: 13. 6. 1990
                        
                        
                           Kot namestnik vodje volilne komisije v Sevastopolu je sodeloval pri organizaciji t. i. volitev na ozemlju nezakonito priključene „Avtonomne Republike Krim“ in v mestu Sevastopol septembra 2021.
                           Član vladajoče stranke Združena Rusija.
                           S prevzemom in izvajanjem te funkcije je aktivno podpiral in izvajal ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                        
                        
                           21.2.2022“.